ଅଷ୍ଟମ ବ୍ରିକ୍ସ ଶିଖର ସମ୍ମିଳନୀରେ ଗୋଆ ଘୋଷଣାନାମା

ଆମେ ବ୍ରାଜିଲ ସଂଘୀୟ ଗଣତନ୍ତ୍ର, ରୁଷୀୟ ସଂଘ, ଭାରତୀୟ ପ୍ରଜାତନ୍ତ୍ର, ଚୀନ ଲୋକତନ୍ତ୍ର ଏବଂ ଦକ୍ଷିଣ ଆଫ୍ରିକା ଗଣତନ୍ତ୍ରର ନେତୃବୃନ୍ଦ, ଭାରତର ଗୋଆଠାରେ ଅକ୍ଟୋବର 15-16, 2016 ରେ ଅଷ୍ଟମ ବ୍ରିକ୍ସ ଶିଖର ସମ୍ମିଳନୀ ଅବସରରେ ମିଳିତ ହୋଇ ଏକ “ଦାୟିତ୍ଵବାନ ସମାବେଶୀ ଏବଂ ସାମୂହିକ ସମାଧାନ ପନ୍ଥା ଗଠନ” ଶୀର୍ଷକ ପ୍ରସଙ୍ଗ ଉପରେ ଆଲୋଚନା କରିଛୁ । ପୂର୍ବରୁ ଆମେ କରିଥିବା ସମସ୍ତ ଘୋଷଣାନାମାକୁ ସ୍ମରଣ କରି, ଆମେ ବ୍ରିକ୍ସର ଦୃଢ଼ତା ଏବଂ ସହଯୋଗକୁ ଅଧିକ ମଜଭୁତ କରିବାର ଗୁରୁତ୍ଵ ଉପରେ ପ୍ରାଧାନ୍ୟ ଦେଇଛୁ ଯାହା ଆମର ସାମୂହିକ ସ୍ଵାର୍ଥ ଏବଂ ଖୋଲାହୃଦୟରେ ପରସ୍ପର ମଧ୍ୟରେ ବିଭିନ୍ନ ଗୁରୁତ୍ଵପୂର୍ଣ୍ଣ କ୍ଷେତ୍ରରେ ସହଯୋଗ ବୃଦ୍ଧି ଉପରେ ଆଧାରିତ । ପୁନଶ୍ଚ ଏହା ଏକତା, ସମାନତା, ପାରସ୍ପରିକ ବୁଝାମଣା, ସମଯୋଜନ ଏବଂ ପାରସ୍ପରିକ ସ୍ଵାର୍ଥସିଦ୍ଧି ଜନିତ ସହଯୋଗ ଉପରେ ପର୍ଯ୍ୟବେଶିତ । ଆମେ ସହମତ ହୋଇଛୁ ଯେ ବିଶ୍ଵଶାନ୍ତି ଏବଂ ନିରାପତ୍ତା ପ୍ରତି ମୁଣ୍ଡ ଟେକୁଥିବା ଚାଲେଞ୍ଜ ଏବଂ ଦୀର୍ଘସ୍ଥାୟୀ ବିକାଶ ଆମମାନଙ୍କ ସାମୂହିକ ସହଯୋଗକୁ ଅଧିକ ବ୍ୟାପକ କରିବାର ପ୍ରତ୍ୟାଶା ରଖେ । ଆମେ ସହମତ ହୋଇଛୁ ଯେ ବିଶ୍ଵ ପର୍ଯ୍ୟାୟରେ ବ୍ରିକ୍ସ ରାଷ୍ଟ୍ରସମୂହ ଏକ ପ୍ରଭାବୀ ସ୍ଵର ପ୍ରତିନିଧିତ୍ଵ କରେ ଯାହାକି ଆମର ଦୃଶ୍ୟମାନ ସହଯୋଗ ମାଧ୍ୟମରେ ସ୍ପଷ୍ଟ ପ୍ରମାଣିତ ଏବଂ ତାହା ଆମ ସଦସ୍ୟ ରାଷ୍ଟ୍ରର ଜନସାଧାରଣଙ୍କୁ ପ୍ରତ୍ୟକ୍ଷ ଭାବେ ସୁଫଳ ପ୍ରଦାନ କରେ । ଏହି ପରିପ୍ରେକ୍ଷୀରେ, ନ୍ୟୁ ଡେଭଲପମେଂଟ ବ୍ୟାଙ୍କ (NDB) ଏବଂ Contingent Reserve Arrangement (CRA)ର କାର୍ଯ୍ୟକାରିତା ସମ୍ପର୍କରେ ଆମେ ଖୁସିର ସହ ସୂଚୀତ କରିବାକୁ ଚାହୁଁ ଯାହା ବିଶ୍ଵ ଅର୍ଥବ୍ୟବସ୍ଥାକୁ ଅଧିକ ମାତ୍ରାରେ ସହାୟତା ପ୍ରଦାନ କରିବା ସହ ଆନ୍ତର୍ଜାତୀୟ ଆର୍ଥିକ ବ୍ୟବସ୍ଥାକୁ ସୁଦୃଢ଼ କରିପାରିଛି। ଏନବିଡି ଅଧ୍ୟକ୍ଷ ପ୍ରଥମ ବର୍ଷରେ ବ୍ୟାଙ୍କ କାର୍ଯ୍ୟକାରୀତା ସମ୍ପର୍କରେ ଯେଉଁ ରିପୋର୍ଟ ଉପସ୍ଥାପନ କରିଛନ୍ତି ତାକୁ ଆମେ ସ୍ଵାଗତ କରୁଛୁ । ପୁନଶ୍ଚ ଏକଥାରେ ମଧ୍ୟ ସନ୍ତୋଷ ବ୍ୟକ୍ତ କରୁଛୁ ଯେ ଏନବିଡି ମାଧ୍ୟମରେ ଆଫ୍ରିକା କ୍ଷେତ୍ରୀୟ କେନ୍ଦ୍ର (ARC)ର ପ୍ରଗତିରେ ମଧ୍ୟ ଆମେ ସନ୍ତୁଷ୍ଟ ଏବଂ ଏହି ଦିଗରେ ଆମର ସମ୍ପୂର୍ଣ୍ଣ ସହଯୋଗ ପ୍ରତିବଦ୍ଧତା ଅବ୍ୟାହତ ରହିବ । ଆଗାମୀ ବର୍ଷମାନଙ୍କରେ ଆମେ ଅଧିକରୁ ଅଧିକ କ୍ଷେତ୍ରରେ ବ୍ରିକ୍ସର ପ୍ରୟାସକୁ ବ୍ୟାପକ କରିବାର ଆଶା ରଖୁଛି । ଆମେ ନ୍ୟୁ ଡେଭଲପମେଂଟ ବ୍ୟାଙ୍କ (NDB) ପକ୍ଷରୁ ଦିଆଯାଇଥିବା ପ୍ରଥମ ଦଫା ଋଣ ମଞ୍ଜୁରି ସମ୍ପର୍କରେ ସନ୍ତୋଷର ସହ ଉଲ୍ଲେଖ କରିବାକୁ ଚାହୁଁ ବିଶେଷ କରି ବ୍ରିକ୍ସ ରାଷ୍ଟ୍ରମାନଙ୍କରେ ଅକ୍ଷୟ ଶକ୍ତି ପ୍ରକଳ୍ପମାନଙ୍କ ସକାଶେ ଏହି ଋଣ ଉଦ୍ଦିଷ୍ଟ । ଆରଏମବିକୁ ଏନବିଡି ପକ୍ଷରୁ ପ୍ରଦାନ କରାଯାଇଥିବା ପ୍ରଥମ କିସ୍ତି ଗ୍ରୀନବଣ୍ଡ ଜାରି ସମ୍ପର୍କରେ ମଧ୍ୟ ଆମେ ଆନନ୍ଦର ସହ ଉଲ୍ଲେଖ କରିବାକୁ ଚାହୁଁ । ଆମେ ଏକଥା ମଧ୍ୟ ଖୁସିର ସହ ଘୋଷଣା କରୁଛୁ ଯେ ବ୍ରିକ୍ସ କଂଟିଜେଂଟ ରିଜର୍ଭ ଏରେଞ୍ଜମେଂଟ (ସିଆରଏ) ର କାର୍ଯ୍ୟକାରିତା ବିଶ୍ଵ ଆର୍ଥିକ ନିରାପତ୍ତା ବ୍ୟବସ୍ଥାକୁ ଅଧିକ ସୁଦୃଢ଼ କରିଛି । ଆମର ସହଯୋଗୀ ବିକାଶଶୀଳ ଏବଂ ପ୍ରଗତିଶୀଳ ଅର୍ଥବ୍ୟବସ୍ଥା ସହ ସମ୍ପର୍କ ସ୍ଥାପନ ଏବଂ ସେମାନଙ୍କ ସମ୍ପର୍କରେ ଆମର ବୋଧଶକ୍ତି ଅଧିକ ବ୍ୟାପକ କରିବା ନିମନ୍ତେ, ଆମେ ବ୍ରିକ୍ସ ନେତୃବର୍ଗ ଏବଂ BIMSTECH ସଦସ୍ୟ ରାଷ୍ଟ୍ରମାନଙ୍କ ମଧ୍ୟରେ ଏକ “ଆଉଟରିଚ ଶିଖର ସମ୍ମିଳନୀ” ଅନୁଷ୍ଠିତ କରାଇବୁ । ଏହି “ବେ ଅଫ୍ ବେଙ୍ଗଲ ଇନିସିଏଟିଭ ଫର ମଲଟି-ସେକ୍ଝୋରାଲ ଟେକନିକାଲ ଏଣ୍ଡ ଇକୋନୋମିକ କୋଅପରେସନ (ବିମସଟେକ), ବାଂଲାଦେଶ, ଭୁଟାନ, ଭାରତ, ମ୍ୟାଁମାର, ନେପାଳ, ଶ୍ରୀଲଙ୍କା ଏବଂ ଥାଇଲାଣ୍ଡକୁ ନେଇ ଗଠିତ । ଏହି ବୈଠକ ବିମସଟେକ ସଦସ୍ୟ ରାଷ୍ଟ୍ରମାନଙ୍କ ସହ ଆମର ସମ୍ପର୍କକୁ ପୁନଃ ଜାଗରିତ କରିବାର ଏକ ସୁଯୋଗ ହେବ । ପୁନଶ୍ଚ ସେମାନଙ୍କ ସହ ବାଣିଜ୍ୟ ଓ ବ୍ୟବସାୟିକ ସମ୍ପର୍କ ବୃଦ୍ଧି ମଧ୍ୟ ମିଳିତ ଭାବେ ସମ୍ଭାବନା ଖୋଜାଯାଇପାରିବ । ବ୍ରିକ୍ସ ଏବଂ ବିମସଟେକ ମଧ୍ୟରେ ନିବେଶ ସହଯୋଗ ବି ବୃଦ୍ଧି ପାଇବ । ସର୍ବୋପରି ଏହି ସହଯୋଗ ଶକ୍ତି, ବିକାଶ, ଗଣତନ୍ତ୍ର ଏବଂ ସମୃଦ୍ଧି ଭଳି ସମାନ ଲକ୍ଷ୍ୟକୁ ଆଗେଇ ନେବାରେ ସହାୟକ ହେବ । ବିଶ୍ଵ ଦୃଶ୍ୟପଟ୍ଟରେ ଘଟୁଥିବା ବିରାଟ ପରିବର୍ତ୍ତନ ପରିପ୍ରେକ୍ଷୀରେ ଆମେ ଆମର ସମାନ ଦୃଷ୍ଟିଭଙ୍ଗୀକୁ ଦୋହରାଇବାକୁ ଚାହୁଁ ଯଦ୍ୟପି ଏହା ଏକ ଉଚିତ, ଗଣତାନ୍ତ୍ରିକ ଏବଂ ବହୁପାକ୍ଷିକ ଅନ୍ତରାଷ୍ଟ୍ରୀୟ ଶୃଙ୍ଖଳା ଉପରେ ଆଧାରିତ ହେବା ଦିଗରେ ଅଗ୍ରସର ହେଉଛି ଏବଂ ଏଥିରେ ମିଳିତ ଜାତିସଂଘ ମୁଖ୍ୟ ଭୂମିକା ଗ୍ରହଣ କରିବ ଏବଂ ସବୁ ଅନ୍ତରାଷ୍ଟ୍ରୀୟ ନିୟମାବଳୀକୁ ତାହା ସମ୍ମାନ ପ୍ରଦର୍ଶନ କରିବ । ଆମେ ପୁଣି ଥରେ ଆମ ପ୍ରତିବଦ୍ଧତା ଦୋହାରାଉଛୁ ଯେ ବୈଶ୍ୱିକ ପ୍ରସଙ୍ଗ ନେଇ ପରସ୍ପର ମଧ୍ୟରେ ସହଯୋଗକୁ ସୁଦୃଢ଼ କରିବାର ଆବଶ୍ୟକତାକୁ ଆମେ ବୃଦ୍ଧି କରିବୁ ଏବଂ ଐକ୍ୟ, ପାରସ୍ପରିକ ବୁଝାମଣା ଏବଂ ଆସ୍ଥାର ମନୋଭାବ ନେଇ ବାସ୍ତବ ସହଯୋଗ ପାଇଁ ପ୍ରୟାସ କରିବୁ । ଅନ୍ତରାଷ୍ଟ୍ରୀୟ ସମସ୍ୟା ସମାଧାନ ଦିଗରେ ଆମେ ସାମୂହିକ ଉଦ୍ୟମର ଗୁରୁତ୍ଵକୁ ଉପଲବଧି କରୁଛୁ ଏବଂ ରାଜନୈତିକ ତଥା କୂଟନୈତିକ ଉଦ୍ୟମ ଜରିଆରେ ସେହିସବୁ ବିବାଦର ଶାନ୍ତିପୂର୍ଣ୍ଣ ସମାଧାନ କରିବୁ । ଏହି ପରିପ୍ରେକ୍ଷୀରେ, ମିଳିତ ଜାତିସଂଘର ସନନ୍ଦରେ ଥିବା ନିୟମାବଳୀ ପ୍ରତି ଆମେ ଆମର ପ୍ରତିବଦ୍ଧତାକୁ ପୁନଃପ୍ରକଟ କରୁଛୁ । ବିଶ୍ଵସ୍ତରରେ ଏବେ ଦୃଶ୍ୟମାନ ନିରାପତ୍ତା ଚାଲେଞ୍ଜ ଏବଂ ବିପଦ ପ୍ରସଙ୍ଗରେ ଉଲ୍ଲେଖ କରି ଆମେ ସୂଚାଇବାକୁ ଏହି ସବୁ ସମସ୍ୟା ଅନ୍ତରାଷ୍ଟ୍ରୀୟ ସମୁଦାୟ ସମୂହ ଭାବେ ସାମ୍ନା କରୁଛନ୍ତି । ସେହିସବୁ ଚାଲେଞ୍ଜର ମୁକାବିଲା ନିମନ୍ତେ ଆନ୍ତର୍ଜାତିକ ସ୍ତରରେ ଆମେ ଆମର ଉଦ୍ୟମ ଜାରି ରଖିବା ନିମନ୍ତେ ପ୍ରତିବଦ୍ଧତା ଜଣାଉଛୁ । ବିଶ୍ଵସ୍ତରରେ ସ୍ଥାୟୀ ଶାନ୍ତି ପ୍ରତିଷ୍ଠା ଏବଂ ଏକ ଯଥାର୍ଥ, ସମାନ ଏବଂ ଗଣତାନ୍ତ୍ରିକ ବହୁପାକ୍ଷିକ ଅନ୍ତରାଷ୍ଟ୍ରୀୟ ଶୃଙ୍ଖଳା ପ୍ରତିଷ୍ଠା ନିମନ୍ତେ ଏକ ବ୍ୟାପକ, ସାମୂହିକ ତଥା ସମର୍ପିତ ଦୃଢ଼ ଆଭିମୁଖ୍ୟର ଆବଶ୍ୟକତା ଥିବାର ଅନୁଭବ କରୁଛୁ । ପୁନଶ୍ଚ, ଏହି ବ୍ୟବସ୍ଥା ଏକ ଦୃଢ଼ ପାରସ୍ପରିକ ଆସ୍ଥା ଏବଂ ଉପକାରୀ, ସାମ୍ୟ ଓ ସହଯୋଗ । ଦୃଢ଼ ପ୍ରତିବଦ୍ଧତା ତଥା ଅନ୍ତରାଷ୍ଟ୍ରୀୟ ନିୟମାବଳୀ ଉପରେ ଆଧାରିତ ହୋଇଥିବା ଆବଶ୍ୟକ ଏବଂ ସେଥିରେ ମିଳିତ ଜାତିସଂଘ ମୁଖ୍ୟ ଭୂମିକା ଗ୍ରହଣ କରୁଥିବ। ଆନ୍ତର୍ଜାତୀୟ ସ୍ତରରେ ଶାନ୍ତି ଓ ନିରାପତ୍ତା ବଜାୟ ରଖିବା ସକାଶେ ଜାତିସଂଘ ଭଳି ସାର୍ବଜନୀନ ବହୁପକ୍ଷୀୟ ସଂଗଠନଙ୍କ ଉପରେ ଦାୟିତ୍ଵ ନ୍ୟସ୍ତ କରାଯିବା ଉପରେ ଆମେ ବିଶ୍ଵାସୀ ଯଦ୍ଵାରା ବୈଶ୍ୱିକ ବିକାଶକୁ ଆଗକୁ ଆଗେଇ ନେଇହେବ ଏବଂ ମାନବିକ ଅଧିକାରକୁ ସୁରକ୍ଷିତ ରଖା ଯାଇପାରିବ । ଏହି ପରିପ୍ରେକ୍ଷୀରେ ଆମେ ଆମ ଉଦ୍ୟମକୁ ଅଧିକ ସୁଦୃଢ଼ କରିବାର ଆବଶ୍ୟକତା ଉପରେ ଗୁରୁତ୍ଵ ଆରୋପ କରୁଛୁ । ମିଳିତ ଜାତିସଂଘର ଘୋଷଣାନାମାରେ ସନ୍ନିବେଶିତ ଉଦ୍ଦେଶ୍ୟ ଭିତ୍ତିରେ ସୁସଂଗତ ଏବଂ ସମାନ ଅନ୍ତରାଷ୍ଟ୍ରୀୟ ଶୃଙ୍ଖଳା ରକ୍ଷାକୁ ସୁନିଶ୍ଚିତ କରିବା ସକାଶେ ଆମେ ଆମର ଉଦ୍ୟମ ଜାରି ରଖିବା ପ୍ରତି ପ୍ରତିବଦ୍ଧତା ପ୍ରକଟ କରୁଛୁ ଯେଉଁଥିରେ ସବୁ ପ୍ରକାର ଅନ୍ତରାଷ୍ଟ୍ରୀୟ ବିଧିବିଧାନ ପ୍ରତି ସମ୍ମାନ ଓ ସୁରକ୍ଷା ସୁନିଶ୍ଚିତ ହୋଇଥିବ ଏବଂ ଏହିସବୁ ନିୟମାବଳୀ ମଧ୍ୟରେ ସୁସଂହତି ଓ ସମନ୍ଵୟ ରକ୍ଷା କରାଯାଉଥିବ। ଏଥିପ୍ରତି ଥିବା ସବୁ ପ୍ରକାର ଆନ୍ତର୍ଜାତିକ ନ୍ୟାୟିକ ଉତ୍ତରଦାୟିତ୍ଵକୁ ସବୁ ରାଷ୍ଟ୍ର ପାଳନ କରିବାର ପ୍ରତିବଦ୍ଧତା ଘୋଷଣା ଆମେ ଆଶା କରୁ । ଦ୍ଵିତୀୟ ବିଶ୍ଵଯୁଦ୍ଧର ଫଳାଫଳ ପ୍ରତି କ୍ରମାଗତ ଭାବେ ହୋଇପାରୁଥିବା ପ୍ରଦର୍ଶନକୁ ଆମେ ଅସ୍ଵୀକାର କରିବା ନିମନ୍ତେ ଆମର ପ୍ରତିବଦ୍ଧତାକୁ ପ୍ରକଟ କରୁଛୁ ଓ ଏହାକୁ ଦୃଢ଼ ଭାବେ ପ୍ରତ୍ୟାଖ୍ୟାନ କରୁଛୁ । ଆମେ ପୁନର୍ବାର ସୂଚାଇବାକୁ ଚାହୁଁଛୁ ଯେ ବିକାଶ ଏବଂ ନିରାପତ୍ତା ପରସ୍ପରର ସହ ସଂପୃକ୍ତ, ପରସ୍ପରର ପରିପୂରକ ଏବଂ ସ୍ଥାୟୀଶାନ୍ତି ହାସଲ ଦିଗରେ ଏକାନ୍ତ ଗୁରୁତ୍ଵପୂର୍ଣ୍ଣ। ଆମେ ଦୃଢ଼ ନିଶ୍ଚିତ ଯେ ଅନ୍ତରାଷ୍ଟ୍ରୀୟ ସମସ୍ୟାବଳୀର ସମାଧାନ ସକାଶେ ସାମୂହିକ ଉଦ୍ୟମ ଏକାନ୍ତ ଆବଶ୍ୟକ ଯଦ୍ଵାରା ରାଜନୈତିକ ଓ କୂଟନୈତିକ ଉଦ୍ୟମ ମାଧ୍ୟମରେ ଏହିସବୁ ବିବାଦର ଶାନ୍ତିପୂର୍ଣ୍ଣ ସମାଧାନ ହାସଲ କରାଯାଇପାରିବ । ଦୃଢ଼ ଆସ୍ଥା, ରାଷ୍ଟ୍ରମାନଙ୍କ ସାର୍ବଭୌମ ସମାନତା, ଅନ୍ୟରାଷ୍ଟ୍ରର ଆଭ୍ୟନ୍ତରୀଣ ବ୍ୟାପାରରେ ହସ୍ତକ୍ଷେପ କରାନଯିବା ଏବଂ ସହଯୋଗ ତଥା ଅନ୍ତରାଷ୍ଟ୍ରୀୟ ବିଧିବିଧାନ ଉପରେ ଆଧାରିତ ହୋଇନଥିବା ଏକପକ୍ଷୀୟ ବଳପ୍ରୟୋଗ ବ୍ୟବସ୍ଥା ପ୍ରୟୋଗକୁ ବାଦ ଦେଇ ଏ ଦିଗରେ ସମସ୍ତ ପ୍ରକାର ନୀତିନିୟମ ପ୍ରବର୍ତ୍ତନ କରାଯିବା ଆବଶ୍ୟକ । ଏହି ପରିପ୍ରେକ୍ଷୀରେ ଆମେ ଏକ ପକ୍ଷୀୟ ସାମୟିକ ହସ୍ତକ୍ଷେପ, ଅନ୍ତରାଷ୍ଟ୍ରୀୟ ନିୟମାବଳୀ ବହିର୍ଭୁତ ଆର୍ଥିକ କଟକଣା ଜାରି ଏବଂ ସର୍ବଜନସ୍ଵୀକୃତ ଅନ୍ତରାଷ୍ଟ୍ରୀୟ ସମ୍ପର୍କ ରକ୍ଷା ବିଧିବ୍ୟବସ୍ଥାର ଉଲ୍ଲଂଘନକୁ ନିନ୍ଦା କରୁଛୁ । ଏହି କାରଣମାନଙ୍କୁ ସ୍ମରଣ ରଖି, ନିରାପତ୍ତା ରକ୍ଷାର ଅବିଭାଜ୍ୟ ଉଦ୍ଦେଶ୍ୟର ବିଶେଷ ଆବଶ୍ୟକତା ଉପରେ ଗୁରୁତ୍ଵ ଆରୋପ କରୁଛୁ ଏବଂ ଘୋଷଣା କରୁଛି ଯେ ଅନ୍ୟ କାହାର ନିରାପତ୍ତାକୁ ବିପନ୍ନ କରି କୌଣସି ରାଷ୍ଟ୍ର ନିଜର ନିରାପତ୍ତାକୁ ସୁଦୃଢ଼ କରିବା ସମ୍ପୂର୍ଣ୍ଣ ଅନୁଚିତ । ଏହି ପରିପ୍ରେକ୍ଷୀରେ ଆମେ 2005 ମସିହାର ବିଶ୍ଵ ଶିଖର ସମ୍ମିଳନୀର ଫଳାଫଳକୁ ସ୍ମରଣ କରୁଛୁ । ନିରାପତ୍ତା ପରିଷଦ ସମେତ ମିଳିତ ଜାତିସଂଘ ବ୍ୟବସ୍ଥାରେ ବ୍ୟାପକ ସଂସ୍କାର ଆବଶ୍ୟକତା ପାଇଁ ଆମେ ଆମର ପ୍ରତିବଦ୍ଧତାକୁ ଦୋହରାଉଛି ଯଦ୍ଵରା ଏହି ସଂଗଠନ ଅଧିକ ପ୍ରତିନିଧିମୂଳକ, ସକ୍ରିୟ ଏବଂ ସୁସଂଗତ ହୋଇପାରିବ । ଏହା ଫଳରେ ବିକାଶଶୀଳ ରାଷ୍ଟ୍ରମାନେ ଏଥିରେ ଅଧିକ ପ୍ରତିନିଧିତ୍ଵର ସୁଯୋଗ ହାସଲ କରିବେ ଏବଂ ତଦ୍ଵାରା ସେମାନଙ୍କୁ ବୈଶ୍ୱିକ ଚାଲେଞ୍ଜର ସଫଳ ମୁକାବିଲା କରିପାରିବେ । ଚୀନ ଏବଂ ରୁଷିଆ ସେମାନଙ୍କ ସାମାଜିକ ସ୍ଥିତି ଉପରେ ଅଧିକ ଗୁରୁତ୍ଵ ପ୍ରଦାନ କରୁଥିବା ବେଳେ ବ୍ରାଜିଲ, ଭାରତ ଓ ଦକ୍ଷିଣ ଆଫ୍ରିକା ଆନ୍ତର୍ଜାତୀୟ ବ୍ୟାପାରରେ ସେମାନଙ୍କ ଭୂମିକାକୁ ଅଗ୍ରପ୍ରାଧାନ୍ୟ ଦିଅନ୍ତି ଓ ମିଳିତ ଜାତିସଂଘ ବ୍ୟବସ୍ଥାରେ ସେମାନେ କିପରି ନିଜର ଆଶା ଆକାଂକ୍ଷା ପୂରଣ କରିପାରିବେ ତାହାକୁ ସମର୍ଥନ ଜଣାନ୍ତି । ମିଳିତ ଜାତିସଂଘ ପକ୍ଷରୁ ସଦସ୍ୟତା ପ୍ରସଙ୍ଗରେ ଗ୍ରହଣ କରାଯାଇଥିବା ଗୁରୁତ୍ଵପୂର୍ଣ୍ଣ ପଦକ୍ଷେପକୁ ଆମେ ସ୍ଵାଗତଗତ କରୁଛୁ ଯଦ୍ଵାରା ଜାତିସଂଘ ମହାସଚିବ ଚୟନ ଓ ନିଯୁକ୍ତି ପ୍ରକ୍ରିୟାକୁ ଅଧିକ ସ୍ଵଚ୍ଛ ଓ ସମାବେଶୀ କରାଯାଇପାରିବ । ଗତ ଦଶ ବର୍ଷ ମଧ୍ୟରେ ଜାତିସଂଘକୁ ଶ୍ରୀ ବାନ୍ କି ମୁନ୍ ମହାସଚିବ ଭାବେ ଦେଇଥିବା ସେବାଲାଗି ଆମେ ତାଙ୍କ ପ୍ରତି ଆମ କୃତଜ୍ଞତା ଜ୍ଞାପନ କରୁଛୁ । ସେହିଭଳି ଶ୍ରୀ ଆଂଟୋନି ଓ ଗୁଏଟେରେସ ଜାତିସଂଘର ନୂତନ ମହାସଚିବ ଭାବେ ନିଯୁକ୍ତି ପାଇଥିବାରୁ ଆମେ ତାଙ୍କୁ ଅଭିନନ୍ଦନ ଜଣାଉଛୁ ଏବଂ ତାଙ୍କୁ ସମର୍ଥନ ଜଣାଇବା ସହ ତାଙ୍କ ସହ ଘନିଷ୍ଠ ଭାବେ କାର୍ଯ୍ୟକରିବା ନିମନ୍ତେ ଆମ ପ୍ରତିବଦ୍ଧତା ପ୍ରକଟ କରୁଛୁ । ବ୍ରିକ୍ସ ସଦସ୍ୟଭୁକ୍ତ ରାଷ୍ଟ୍ରମାନଙ୍କର ଜାତିସଂଘ ଶାନ୍ତିସେନା ପ୍ରତି ଥିବା ଅବଦାନ ସମ୍ପର୍କରେ ସଚେତନ ସହ ଅନ୍ତରାଷ୍ଟ୍ରୀୟ ଶାନ୍ତି ଏବଂ ନିରାପତ୍ତା ଦିଗରେ ଶାନ୍ତିସେନାଙ୍କ ଗୁରୁତ୍ଵପୂର୍ଣ୍ଣ ଭୂମିକାକୁ ସ୍ଵୀକାର ପୂର୍ବକ ଏବଂ ଏହାର ଭୂମିକା, କ୍ଷମତା, ସକ୍ରିୟତା, ଉତ୍ତରଦାୟିତ୍ଵ ଏବଂ ଯଥାର୍ଥତା ଉପରେ ଗୁରୁତ୍ଵପ୍ରଦାନ କରେ । ଶାନ୍ତିସେନାଙ୍କ ମୌଳିକ ନୀତିକୁ ଆମେ ସ୍ଵୀକାର କରୁଛୁ । ଆମେ ଗୁରୁତ୍ଵ ଆରୋପ କରୁଛୁ ଯେ ଜାତିସଂଘ ଶାନ୍ତିସେନା କାର୍ଯ୍ୟକ୍ରମ ପ୍ରଚଳିତ ନୀତି ନିୟମକୁ ନିଷ୍ଠାର ସହ ପାଳନ କରି ସାଧାରଣ ନାଗରିକଙ୍କ ସୁରକ୍ଷା ନିମନ୍ତେ ଉଦ୍ଧିଷ୍ଟ ରହୁ । ଏ ଦିଗରେ ସେମାନେ ନିୟୋଜିତ ହେଉଥିବା ରାଷ୍ଟ୍ରମାନଙ୍କର ନୀତି ନିୟମକୁ ମଧ୍ୟ ନିଷ୍ଠାର ସହ ପାଳନ କରାଯାଉ । ମଧ୍ୟପ୍ରାଚ୍ୟ ଏବଂ ଉତ୍ତର ଆଫ୍ରିକାରେ ଉତ୍ପନ୍ନ ସ୍ଥିତି ପ୍ରତି ଆମେ ଗଭୀର ଉଦବେଗ ପ୍ରକଟ କରୁଛୁ । ପ୍ରଚଳିତ ଅନ୍ତରାଷ୍ଟ୍ରୀୟ ନୀତି ଏବଂ ସ୍ଵାଧୀନତା, କ୍ଷେତ୍ରୀୟ ଅଖଣ୍ଡତା ଏବଂ ସେ କ୍ଷେତ୍ରର ରାଷ୍ଟ୍ରମାନଙ୍କ ସାର୍ବଭୌମତ୍ଵ ରକ୍ଷା ସମ୍ପର୍କୀତ ସମସ୍ତ ବିଧିବିଧାନ ପାଳନ ପୂର୍ବକ ସେହିସବୁ ସ୍ଥାନରେ ଉତ୍ପନ୍ନ ସମସ୍ୟାବଳୀର ସମାଧାନ ଦିଗରେ ସବୁ ପ୍ରକାର ଉଦ୍ୟମକୁ ଆମେ ସମର୍ଥନ ଜଣାଉଛୁ । ସିରିଆ ସମ୍ପର୍କରେ, ସେଠାକାର ଲୋକମାନଙ୍କ ନ୍ୟାଯ୍ୟ ଦାବିକୁ ସମ୍ମାନପୂର୍ବକ, ଉତ୍ପନ୍ନ ପରିସ୍ଥିତିର ଶାନ୍ତିପୂର୍ଣ୍ଣ ସମାଧନ ନିମନ୍ତେ ସମସ୍ତ ପକ୍ଷ ବ୍ୟାପକ ପଦକ୍ଷେପ ଗ୍ରହଣ ସକାଶେ ଆମେ ଆହ୍ଵାନ ଜଣାଉଛୁ । ଏହା ସମାବେଶୀ ଜାତୀୟ ବିତର୍କ ଏବଂ 2012 ଜୁନ 30 ତାରିଖ ଦିନ ଜେନେଭା ଠାରେ ହୋଇଥିବା ଘୋଷଣାନାମା ଅନୁସାରେ ସିରିୟା ନେତୃତ୍ଵାଧୀନ ରାଜନୈତିକ ପ୍ରକ୍ରିୟା ମାଧ୍ୟମରେ କରାଯିବା ସକାଶେ ଏବଂ ସେଠାରେ ମିଳିତ ଜାତିସଂଘ ନିରାପତ୍ତା ପରିଷଦର ପ୍ରସ୍ତାବ ସଂଖ୍ୟା 2254 ଏବଂ 2268ର ସମ୍ପୁର୍ଣ୍ଣ ପ୍ରବର୍ତ୍ତନ ଲାଗି ସମର୍ଥନ ଜଣାଉଛୁ । ଜାତିସଂଘ ନିରାପତ୍ତା ପରିଷଦ ଦ୍ଵାରା ଆତଙ୍କବାଦୀ ବୋଲି ଘୋଷିତ ହୋଇଥିବା ଆତଙ୍କବାଦୀ ସଂଗଠନ, ଯେଉଁଥିରେ ISIL, ଜଭାତ-ଅଲ-ନୁସ୍ରା ଏବଂ ଜାତିସଂଘ ନିରାପତ୍ତା ପରିଷଦ ଦ୍ଵାରା ଘୋଷିତ ଅନ୍ୟ ଆତଙ୍କବାଦୀ ସଂଗଠନ ସାମିଲ ସେମାନଙ୍କ ବିରୋଧରେ ନିରବଚ୍ଛିନ୍ନ ଭାବେ କାର୍ଯ୍ୟାନୁଷ୍ଠାନ ଗ୍ରହଣକୁ ଆମେ ସମର୍ଥନ ଜଣାଉଛୁ । ଜାତିସଂଘ ନିରାପତ୍ତା ପରିଷଦର ପ୍ରସ୍ତାବ, ମାଦ୍ରିଦ ଘୋଷଣାନାମା ଏବଂ ଆରବ ଶାନ୍ତି ପ୍ରୟାସ ତଥା ଉଭୟପକ୍ଷଙ୍କ ମଧ୍ୟରେ ପୂର୍ବରୁ ହୋଇଥିବା ରାଜିନାମା ଭିତିରେ ପାଲେଷ୍ଟାଇନ-ଇସ୍ରାଏଲ ବିବାଦର ଦୁଇ ରାଷ୍ଟ୍ରୀୟ ସମାଧାନ ସୂତ୍ର ବାହାର କରାଯିବା ଦାବିକୁ ଆମେ ପୁନଃ ଦୋହରାଉଛୁ । ସମାଧାନ ଏଭଳି ହେବା ଆବଶ୍ୟକ ଯଦ୍ଵାରା ଆଲୋଚନା ମାଧ୍ୟମରେ ଏକ ସ୍ଵାଗତଯୋଗ୍ୟ, ସମ୍ଭାବ୍ୟ, କ୍ଷେତ୍ରୀୟ ଦୃଷ୍ଟିରୁ ଇସ୍ରାଏଲ ସହ ଉତ୍ତମ ପ୍ରତିବେଶୀ ଭାବେ ଏକ ପାଲେଷ୍ଟାଇନ ରାଷ୍ଟ୍ର ସହାବସ୍ଥାନ କରିପାରିବ ତଥା 1967 ମସିହାରେ ଚିହ୍ନିତ ସୀମାରେଖା ଭିତ୍ତିରେ ସୁରକ୍ଷିତ ପାରସ୍ପରିକ ସହମତି ଏବଂ ଅନ୍ତରାଷ୍ଟ୍ରୀୟ ସ୍ତରରେ ସ୍ଵୀକୃତି ସୀମାରେଖା ଟଣାଯାଇପାରିବ। ପୁନଶ୍ଚ, ସଂପୃକ୍ତ ଜାତିସଂଘ ଘୋଷଣାନାମା ଅନୁସାରେ ପୂର୍ବ ଜେରୁଜେଲମ ଏହାର ରାଜଧାନୀ ହୋଇପାରିବ । ଆଫଗାନିସ୍ତାନରେ ଲାଗି ରହିଥିବା ସୁରକ୍ଷାଜନିତ ଚାଲେଞ୍ଜ ଏବଂ ସେଠାରେ ମାତ୍ରାଧିକ ଆତଙ୍କବାଦୀ କାର୍ଯ୍ୟକଳାପ ବୃଦ୍ଧି ପ୍ରତି ଆମେ ସମସ୍ତେ ଗଭୀର ଭାବେ ଉଦବିଗ୍ନ । ସେଥିପାଇଁ ଆଫଗାନ ନେତୃତ୍ଵାଧୀନ ଓ ଆଫଗାନ-ଅଧୀନସ୍ଥ ଜାତୀୟ ସମାଧାନ ପ୍ରକ୍ରିୟା ତଥା ଆତଙ୍କବାଦ ବିରୋଧୀ କାର୍ଯ୍ୟାନୁଷ୍ଠାନ ନିମନ୍ତେ ଆମେ ଆଫଗାନିସ୍ତାନ ସରକାରଙ୍କୁ ସମର୍ଥନ ସକାଶେ ଆମ ପ୍ରତିବଦ୍ଧତା ପ୍ରକଟ କରୁଛୁ । ଏତଦବ୍ୟତୀତ ଆଫଗାନିସ୍ତାନରେ ସୁରକ୍ଷା ବ୍ୟବସ୍ଥା ପ୍ରତିଷ୍ଠା କରାଯିବା ଏବଂ ଏହାର ସ୍ଵାଗତଯୋଗ୍ୟ ରାଜନୈତିକ ଓ ଆର୍ଥିକ ପ୍ରୟାସକୁ ସାକାର କରିବା ତଥା ଚୋରା ମାଦକଦ୍ରବ୍ୟ କାରବାର ଓ ଆତଙ୍କବାଦ ମୁକ୍ତ ଉଦ୍ୟମ ପ୍ରତି ମଧ୍ୟ ଆମର ସହଯୋଗ ଅବ୍ୟାହତ ରହିବ । ବ୍ରିକ୍ସ ନେତୃବର୍ଗ ମତପୋଷଣ କରିଛନ୍ତି ଯେ ଆଫଗାନିସ୍ତାନରେ ସ୍ଥିରତା ରକ୍ଷା ଲାଗି ସେଠାରେ ଏକ ସମର୍ଥ ଏବଂ ଦକ୍ଷ ଆଫଗାନ ଜାତୀୟ ସୁରକ୍ଷା ବାହିନୀ (ANSF) ଗଠନ ଏକାନ୍ତ ଜରୁରୀ । ଏହି ପରିପ୍ରେକ୍ଷୀରେ ବ୍ରିକ୍ସ ନେତୃବର୍ଗ ଗୁରୁତ୍ଵ ଆରୋପ କରିଛନ୍ତି ଯେ କ୍ଷେତ୍ରୀୟ ରାଷ୍ଟ୍ର ଏବଂ ବୃହତ ଅନ୍ତରାଷ୍ଟ୍ରୀୟ ସମୁଦାୟ ଯେଉଁଥିରେ ନାଟୋ-ନେତୃତ୍ଵାଧୀନ “ରିଜୋଲ୍ୟୁଟ ସପୋର୍ଟ ମିଶନ ଯାହାକି IASF” ଦାୟାଦ ଭାବେ ସୃଷ୍ଟି । ସେମାନଙ୍କର ସମସ୍ତଙ୍କର ଏଏନଏସଏଫର ଦକ୍ଷତା ବୃଦ୍ଧିରେ ଏକ ଗୁରୁତ୍ଵପୂର୍ଣ୍ଣ ଭୂମିକା ରହିଛି । ଆଫଗାନିସ୍ତାନ ପ୍ରସଙ୍ଗରେ ବହୁରାଷ୍ଟ୍ରୀୟ କ୍ଷେତ୍ରୀୟ ନେତୃତ୍ଵାଧୀନ କଥାବାର୍ତ୍ତା ଉପରେ ବ୍ରିକ୍ସ ନେତୃବର୍ଗ ପ୍ରାଧାନ୍ୟ ଆରୋପ କରନ୍ତି ଏବଂ ବିଶେଷ କରି ଏଥିରେ ସେହିସବୁ ସଂଗଠନ ଯେଉଁମାନେ କି ଆଫଗାନିସ୍ତାନର ପ୍ରତିବେଶୀ ରାଷ୍ଟ୍ରର ଏବଂ ଅନ୍ୟ କ୍ଷେତ୍ରୀୟ ରାଷ୍ଟ୍ରର ହୋଇଥିବେ ଯଥା, ସାଂଘାଇ ସହଯୋଗ ସଂଗଠନ, କଲେକ୍ଝିଭ ସିକ୍ୟୁରିଟି ଟ୍ରିଟି ଅର୍ଗାନାଇଜେସନ ଏବଂ ହାର୍ଟ ଅଫ୍ ଏସିଆ କନଫରେନ୍ସର ହୋଇଥିବେ, ସେମାନେ ଏଥିରେ ସକ୍ରିୟ ଭୂମିକା ଗ୍ରହଣ କରିବା ଉଚିତ । ଆମେ ଆଫ୍ରିକୀୟ ସଂଘ (A ମସିହାରେ ନବମ ବ୍ରିକ୍ସ ଶିଖର ସମ୍ମିଳନୀ ଆୟୋଜନ ପାଇଁ ଚୀନର ପ୍ରସ୍ତାବକୁ ଭାରତ, ଦକ୍ଷିଣ ଆଫ୍ରିକା, ବ୍ରାଜିଲ ଏବଂ ରୁଷିଆ ପ୍ରଶଂସା କରିଛନ୍ତି ଏବଂ ଏ ଦିଗରେ ସମସ୍ତ ସହଯୋଗ ଦେବାକୁ ନିର୍ଭର ପ୍ରତିଶ୍ରୁତି ଜ୍ଞାପନ କରିଛନ୍ତି ।